A Legfõbb Ügyészség beperelte Tóth Károlyt
A Legfõbb Ügyészség (LÜ) pert indít Tóth Károly szocialista országgyûlési képviselõvel szemben. A nyomozó hatóság szerint ugyanis a szocialista képviselõ súlyosan megsértette a testület jó hírnevét.
"Tóth Károly országgyûlési képviselõ múlt hét pénteken tett kijelentései valótlanok, minden alapot nélkülöznek. Az ügyészség nem üzenget, és nem játszik össze senkivel. Jó hírnevét súlyosan sértõ nyilatkozata miatt az ügyészség pert indít Tóth Károllyal szemben" - áll a Legfõbb Ügyészség (LÜ) közleményében.

 

Tóth Károly pénteken egy napilap cikkére reagálva azt mondta: nem járható út, ha az LÜ az ellenzéken keresztül "üzengetve" szivárogtat ki találgatásoknak alapot adó részinformációkat a Kulcsár-üggyel kapcsolatban.

 

"A Legfõbb Ügyészség és az ügyészségi nyomozó hivatal jó lenne, ha abbahagyná az üzengetéses játékot. Ha tényleges információi vannak, akkor nem az ellenzékkel összejátszva, részinformációkat kiszivárogtatva, ezzel találgatásokra alapot adva történnének az ügyek az állítólagos Kulcsár-vallomás ügyében" - mondta Tóth Károly.

 

Az ügyészség emlékeztetett közleményében arra, hogy az elmúlt napokban a magyar sajtóban találgatások jelentek meg a Központi Ügyészségi Nyomozó Hivatalnál folyamatban lévõ, Kulcsár Attila személyét is érintõ ügyben "az esetleges további érintettek kilétérõl". Az ügyészséget törvény kötelezi arra, hogy folyamatban lévõ ügyben csak olyan tényekrõl adjon tájékoztatást, amely nem sérti sem a nyomozás eredményességét, sem pedig a személyiségi jogokat. "Az ügyészi szervezet a fentieknek megfelelõen az adott ügyben nem adott tájékoztatást, és információkat sem szivárogtatott ki" - írta az LÜ.

 

Közlésük szerint minden alapot nélkülöznek azok a feltételezések is, amelyek az ügyészség politikai befolyásoltságának gyanúját vetik fel. Az ügyészség munkatársai a törvényeknek megfelelõen kizárólag szakmai alapon járnak el minden ügyben - tett hozzá a közlemény írója. A közlés szerint az említett eljárásról az ügyészség teljes körûen tájékoztatni fogja a közvéleményt, mihelyt ez nem veszélyezteti a nyomozás érdekeit.

 

A nyomozó hatóság "nyitott arra is, hogy a reális értékelés érdekében az Országgyûlést, a kormányt és más állami tisztviselõket a törvényes kereteken belül folyamatosan tájékoztassa a tevékenységével, szervezetével, körülményeivel kapcsolatban érdeklõdésükre számot tartó kérdésekrõl" - írta az LÜ. Ezt a lehetõséget Polt Péter legfõbb ügyész két évvel ezelõtt valamennyi párt számára jelezte, és ez az út nyitva áll a miniszterelnök vagy az õt helyettesítõ miniszter számára is, így elkerülhetõk lennének a félreérthetõ vagy valótlannak bizonyuló nyilatkozatok - tette hozzá.

 

A Magyar Nemzet címû napilap pénteki számában Demeter Ervin (Fidesz) úgy nyilatkozott: nyilvánosságra kellene hozni, hogy politikus-e, akinek a Központi Ügyészségi Nyomozó Hivatal gyanúja szerint Kulcsár Attila, a K and H Equities sikkasztással gyanúsított volt brókere kenõpénzt adott. A lap szerint az ellenzéki képviselõ azzal indokolta álláspontját, hogy a brókerbotrányban eddig számos MSZP-s politikus érintettségére derült fény.

 

Gyurcsány Ferenc kormányfõ-jelölt szerint a lapban megjelent, a Központi Ügyészségi Nyomozó Hivatal vizsgálatainak eredményét kiszivárogtató cikk fokozza az emberek gyanúját az ügyészi szervezet politikai befolyásoltságával kapcsolatban.

 

A Népszava címû napilap szombati számában megjelent: Kulcsár Attila védõje, Zámbó Gyula nem cáfolta, hogy Baja Ferenc neve szerepelt a több milliárdos sikkasztással gyanúsított volt befektetési tanácsadó egy hivatali vesztegetéssel kapcsolatban tett vallomásában.
hatóság Legfõbb Ügyészség testület szocialista képviselõ Tóth Károly